Изборите в САЩ обявени за най - сигурните в историята Представители на щатски и федерални изборни органи , участващи в организацията и произвеждането на изборите в САЩ , както и на компании , обезпечаващи технически вота , заявиха , че президентските избори на 3 ноември са били най - сигурните в американската история , предадоха световните агенции . Общото изявление е изпратено чрез имейл до репортери от Агенцията за киберсигурност и инфраструктурна сигурност ( CISA ) , която ръководи работата по защитата на федералните избори , на фона на продължаващите неоснователни твърдения на президента Доналд Тръмп , че изборите са му били откраднати , отбелязва Асошиейтед прес . Няма никакви доказателства някоя система да е изтрила , изгубила или променила бюлетини . Изборите на 3 ноември бяха най - сигурните в американската история , се казва в текста . Макар нашият изборен процес да бе обект на много безпочвени твърдения и кампании за дезинформация , можем да ви уверим , че имаме пълно доверие в сигурността и почтеността на нашите избори , посочват авторите на изявлението , цитирани от Франс прес .